MATERSKÁ ŠKOLA Ul. Jána Šimka 7

036 01 Martin



**ŠIMKÁČIK**



**ŠIMKÁČIK**

ŠKOLSKÝ VZDELÁVACÍ PROGRAM

„Deti našej Zeme“

Stupeň vzdelania ISCED 0

Dĺžka štúdia 3 roky

Forma vzdelávania denná

Vyučovací jazyk slovenský

Druh školy štátna

Názov školy Materská škola

Adresa školy Ul. Jána Šimka 7, 036 01 Martin

IČO 37975102

Riaditeľ školy Miroslava Kesegová

tel: +42143 4239886

**mail:** mkesegova gaya.sk

www: msjsimka.sk

Zriaďovateľ Mesto Martin

Adresa zriaďovateľa Vajanského námestie 1 , 036 01 Martin

Schválené dňa : Schválené dňa :

Pedagogickou radou : Radou školy :

Miroslava Kesegová

riaditeľka MŠ

**OBSAH**

**0 ÚVOD**

**1 ČASŤ 3**

1.1 Všeobecná charakteristika MŠ 4

1.2 Materiálno technické vybavenie MŠ 4

1.3 Charakteristika detí 5

1.4 Charakteristika pedagogického zboru 5

1.5 Spolupráca s rodičmi a inými inštitúciami 6

1.6 Podmienky na zaistenie bezpečnosti a ochrany zdravia pri výchove a vzdelávaní 6

1.7 Personálne zabezpečenie 7

**2 ČASŤ 8**

2.1 Zameranie školy (poslanie výchovy a vzdelávania) 8

2.2 Vymedzenie vlastných cieľov 8

2.3 Stupeň vzdelania 10

2.4 Dĺžka štúdia a forma výchovy a vzdelávania 10

2.5 Vyučovací jazyk podľa §12 10

2.6 Spôsob, podmienky ukončovania výchovy a vzdelávania , vydávanie dokladu o získanom vzdelaní 10

2.7 Vnútorný systém kontroly a hodnotenia 10

2.7.1 Hodnotenie detí 11

2.7.2 Kontrola a hodnotenie zamestnancov 11

2.7.3 Hodnotenie školy 12

2.8 Požiadavky na vzdelávanie pedagogických a odborných zamestnancov 13

**3 ČASŤ 14**

3.1 Učebné osnovy (ŠKOLSKÝ VZDELÁVACÍ PROGRAM) 14

**ÚVOD**

Súčasný moderný svet hľadá nové cesty a spôsoby výchovy človeka a jeho prípravy na život. V našich deťoch chceme utvárať základy pre správne postoje, znalosti a životne dôležité schopnosti s ktorými sa budú musieť stotožňovať.

**„Deti našej Zeme“**

V materskej škole stojíme na začiatku dlhej cesty. Pedagógovia, v úlohe facilitátorov s radosťou, pochopením a s láskavým prístupom pomôžu deťom spoznávať hodnoty, prijímať výzvy a prekonávať prekážky, pretože my vieme kam vedie naša cesta – vedie smerom k dieťaťu.

## Motto: *"Materská škola, je miesto, kde mi pomôžu nájsť samého seba."*

Našou úlohou je učiť deti, že sloboda kráča ruka v ruke so zodpovednosťou.

Dnešné deti, bez ohľadu na to kde žijú, budú musieť čeliť po celý svoj život zmenám sociálnym, zmenám v prostredí, zmenám vo vede a technike, zmenám na trhu práce. Rýchlosť, akou sa tieto zmeny dejú, nás utvrdzuje v tom, aké je dôležité rozvíjať a podporovať v deťoch túžbu po celoživotnom vzdelávaní.

Kvalitné predprimárne vzdelávanie chápeme aj ako výchovu pre život na ktorú má právo každé dieťa nezávisle od sociálneho postavenia rodiny v duchu Deklarácie práv dieťaťa.

**1 ČASŤ**

* 1. **Všeobecná charakteristika MŠ**

Sme MŠ s právnou subjektivitou, zriaďovateľom je mesto Martin. Materská škola J. Šimka sa nachádza v Martine v mestskej časti Jahodníky. Poskytujeme celodennú i poldennú formu výchovy a vzdelávania. Predprimárne vzdelávanie poskytujeme deťom od 3 do 6 rokov a deťom s odloženou školskou dochádzkou. Prevádzka školy je zabezpečená denne od 6.00 hod. do 16.30 hod.

Materská škola sa nachádza na sídlisku Jahodníky , zriaďovateľom je mesto Martin a od roku 2005 je právnym subjektom.

**1.2 Materiálno technické vybavenie MŠ**

Objekt materskej školy tvorí dvojpodlažná budova a jednopodlažná hospodárska budova so školskou jedálňou, v ktorej sa nachádza aj kancelária riaditeľky a spojovacia pergola.

Na prízemí sa nachádza jedna trieda s telocvičnou, kde sú deti predškolského veku, samostatná šatňa pre deti , sociálne zariadenia a umyvárka pre deti, kabinet učebných pomôcok a šatňa pre personál MŠ.

Na poschodí sa nachádzajú dve triedy, vo väčšej triede sú deti od 2,5 do 4 rokov a vo vedľajšej deti od 4 do 5 rokov, dve samostatné šatne pre deti, sociálne zariadenia a umyvárka a šatňa pre personál MŠ.

V jednotlivých triedach materskej školy vytvárame variabilné centrá aktivít s možnosťou slobodného výberu činností, s ohľadom na dostupnosť a bezpečnosť detí.

Vonkajší areál MŠ tvorí priestranný dvor s pieskoviskami¸ atrakcie pre deti ako hojdačky, preliezačky, šmýkačky. Dvor má dostatočné možnosti na pohybové vyžitie detí, s množstvom stromov a zelene, poskytujúcou potrebný tieň pred intenzívnym slnečným žiarením.

Stravovanie detí zabezpečuje školská jedáleň pri MŠ, s prihliadnutím na zvláštnosti stravovacích návykov detí predškolského veku.

**1.3 Charakteristika detí**

Materskú školu navštevujú deti vo veku od 3 – 6 rokov a deti s odloženou školskou dochádzkou, prevažne zo sídliska Jahodníky a Ľadoveň.

Keď nám kapacita školy dovolí, MŠ navštevujú aj deti z iných mestských častí Martina.

**1.4 Charakteristika pedagogického zboru**

Edukačný proces v materskej škole zabezpečuje 6 pedagogických zamestnancov spĺňajúcich podmienky odbornej a pedagogickej spôsobilosti podľa vyhlášky Ministerstva školstva SR č.41/1996 Z.z. o odbornej a pedagogickej spôsobilosti pedagogických zamestnancov v znení vyhlášky č. 14/1998Z.z., vyhlášky 379/2000 Z.z. a vyhlášky č.200/2002.

Pedagógovia venujú špeciálnu pozornosť enviromentálnej výchove. Týmto postojom dávame najavo, že nám záleží na prírode, životnom prostredí a na ľuďoch. Snažíme sa nájsť cestu k zdravšej, zelenšej a aktívnejšej škole plnej tímových hráčov. Zameranie školy je celostné, podnecuje k spolupráci nielen deti, zamestnancov, ale aj rodičov a širokú verejnosť, čím sa táto dobrá myšlienka šíri ďalej.

Okrem uvedeného zamerania realizujeme množstvo ďalších aktivít zameraných na prezentáciu školy, voľnočasových činností s cieľom rozširovať vedomosti , zručnosti a talent zverených detí, ako aj celoškolských slávnostných prezentácií zvykov a tradícií regiónu.

***Pedagogická prax učiteliek MŠ :***

do 5-tich rokov - Mgr. Petra Chlebová

Martina Šuvadová

od 20 – 30 rokov – Mgr. Jana Siráňová

Dana Bellová

30 rokov a viac – Miroslava Kesegová

Ingrid Reháková

**1.5 Spolupráca s rodičmi a inými inštitúciami**

Naša MŠ je školu otvorenou, v ktorej je dieťa vítané, akceptované, pochopené, dospelými ochraňované. Škola a rodičia tvoria komunitu, ktorá sa častejšie stretáva pri prezentácií činnosti detí, formou celoškolských a triednych rodičovských združení, formou dní otvorených dverí, alebo pri upevňovaní sociálno- emocionálnej oblasti v celoškolských akciách a projektoch.

Spolupracujeme s Pedagogicko- psychologickou poradňou, so ZŠ Ul. Jahodnícka, s mestskou knižnicou, s logopedickou poradňou, mestskou políciou, so ZUŠ a Centrom voľného času.

Rozhodovacím orgánom, ktorý zároveň plní poradnú aj kontrolnú funkciu je Rada školy.

**1.6 Podmienky na zaistenie bezpečnosti a ochrany zdravia pri výchove a vzdelávaní**

Materská škola vytvára bezpečné a zdraviu vyhovujúce podmienky v priestoroch určených na celodenný pobyt detí.

Súčasná legislatíva prepája edukačné činnosti s výkonom ďalších činností detí, s dôrazom na dodržiavanie zásad psychohygieny:

* vytváranie bezstresovej atmosféry,
* vytváranie pozitívnej klímy školy
* dodržiavanie biorytmu detí,
* dodržiavanie zdravej životosprávy,
* zabezpečovanie spontánnych hrových potrieb detí.

Zamestnanci zodpovedajú za  poučenie detí a formovanie ich vzťahu ku každodennému dodržiavaniu zásad bezpečnosti a ochrany vlastného zdravia , ako aj bezpečnosti a ochrany zdravia iných.

Zabezpečujeme školenia zamestnancov z oblasti  BOZ a PO prostredníctvom technika Ing. M. Mercelovej, vedieme pravidelné kontroly a  revízie technických zariadení a elektrických prístrojov v MŠ, poskytujeme ochranné pracovné prostriedky zamestnancom, vedieme evidenciu školských úrazov.

Škola je zabezpečená bezpečnostným systémom.

**1.7 Personálne zabezpečenie**

Celkový počet zamestnancov je 15, z toho 6 pedagógov, vrátane riaditeľky školy , vedúci školskej jedálne, školníčka, upratovačka, hlavná kuchárka, pomocná sily v kuchyni, ekonomická zamestnankyňa, účtovníčka a zamestnankyňa PaM. 6 zamestnancov pracuje na znížený úväzok.

**2 ČASŤ**

**2.1 Zameranie školy (poslanie výchovy a vzdelávania)**

**Vlastné zameranie** školy úzko súvisí s logom a mottom školského vzdelávacieho programu a je spojením ekológie, fyzického zdravia a duševnej harmónie s cieľom rozvíjať všestranného jedinca pre život. Snažíme sa pomocou tvorivo- humanistickej výchovy  u detí vytvoriť trvalejší rebríček hodnôt a podporovať ich prirodzený detský prejav.  
Vnímanie každého dieťaťa ako jedinečnej osobnosti nám umožňuje dosiahnuť vyššiu emocionálnu, sociálnu a kognitívnu úroveň vzdelávania, ktorá tvorí základ pripravenosti pre ďalšie školské vzdelávanie.

Naším poslaním je vytvárať pozitívnu atmosféru, v ktorej materská škola bude miestom aktívneho a radostného poznania pre každé dieťa s prihliadnutím na jeho rozvoj, tempo a individuálne zvláštnosti a osobitosti. To pre nás znamená pristupovať k našim deťom s individualitou, rešpektom, láskou a toleranciou.

**Prioritné hodnoty materskej školy :**- vychovávať zdravé, sebavedomé, samostatné a tolerantné deti,  
- zabezpečovať dobré vzťahov medzi materskou školou a rodičmi a širokou verejnosťou  
- rešpektovať priestor pre rozvoj dieťaťa- oboznámenie s cudzím jazykom,  
- rozvíjať zručnosti pri práci s IKT,  
- realizovať vnútroškolské i mimoškolské projekty,  
- akceptovať a prijať dieťa také aké je, bez predsudkov a podmienok,  
- kreativita- učenie sa prostredníctvom zážitkového učenia a skúseností,  
- učiteľ v pozícií facilitátora (usmerňovateľ, koordinátor),  
- odborný rast pedagogických zamestnancov- hľadať a objavovať nové cesty k vzdelávaniu  
(osobnostný a profesionálny rozvoj, sebavzdelávanie, kreatívne myslenie a konanie).

**2.2 Vymedzenie vlastných cieľov**

- získavať a používať komunikačné kompetencie v štátnom jazyku, materinskom jazyku, posilňovať úctu k rodičom a iným osobám, ku kultúrnym a národným hodnotám, tradíciám štátu ktorého je občanom,

- pripraviť dieťa na život v slobodnej spoločnosti v duchu porozumenia, znášanlivosti, tolerancie, rovnosti pohlaví, priateľstva medzi národmi, národnostnými a etnickými skupinami a náboženskej tolerancie,

- naučiť dieťa niesť zodpovednosť za svoje konanie pri skupinovej činnosti, rešpektovať výsledok práce iného, rozvíjať a kultivovať svoju osobnosť s osvojovaním si mravných návykov a noriem , utvárať elementárne základy empatie, asertivity,

- vhodnými aktivitami podporovať rozvoj duševného zdravia, pôsobiť na kladné emócie a tým posilňovať celkovú psychickú pohodu a zdravie,

- prežívať a milovať literatúru a umenie, vytvárať podnety vyznačujúce sa originalitou, vtipom, jedinečnosťou /aby boli „iné“/,

- poskytnúť bezpečné prostredie na preskúmanie rôznych situácií a vzťahov bez strachu z následkov, s právom na omyl,

- naučiť dieťa chrániť životné prostredie, separovať odpad, rozvíjať environmentálne cítenie a využiť pri tom nápady, možnosti a výhody detského veku,

- rozvíjať manuálne zručnosti, tvorivé, umelecké, psychomotorické a vedieť ich využiť v praktických cvičeniach,

-naučiť sa správne identifikovať a analyzovať problémy, navrhovať ich riešenia a vedieť ich riešiť,

- poskytnúť emocionálnu vyrovnanosť, ako účinnú ochranu pred stresom, záťažovými situáciami a prevenciou pred rôznymi závislosťami v dospelosti,

- zvládnuť na elementárnej úrovni na základe nápodoby a slovných inštrukcií dospelého prácu s počítačom , hovoriť s deťmi o použití technológií každodenného života, diskutovať o životu nebezpečných aktivitách,

- naučiť sa chrániť si svoje zdravie vrátane zdravej výživy v rámci boja proti obezite.

**2.3 Stupeň vzdelania**

Stupeň vzdelania pre materské školy určuje absolvovanie vzdelávacieho programu ISCED O.

**2.4 Dĺžka štúdia a forma výchovy a vzdelávania**

Na predprimárne vzdelávanie do materskej školy prijímame deti vo veku od troch do šiestich rokov a deti ktorým bola odložená povinná školská dochádzka na základe odporučenia odborníka . Denná forma výchovy a vzdelávania sa končí absolvovaním posledného ročníka celodenného vzdelávacieho programu v materskej škole.

Celková dĺžka dochádzky je spravidla 3 roky.

**2.5 Vyučovací jazyk podľa §12**

Vyučovací jazyk je štátny jazyk /slovenský jazyk/.

**2.6 Spôsob, podmienky ukončovania výchovy a vzdelávania a vydávania dokladu o získanom vzdelaní**

Absolvovaním posledného ročníka vzdelávacieho programu ISCED O získava dieťa predprimárne vzdelanie.

Dokladom o získanom stupni vzdelania je osvedčenie o absolvovaní predprimárneho vzdelávania /§ 16 ods.2 školského zákona/, ktorý vydáva materská škola.

**2.7 Vnútorný systém kontroly a hodnotenia**

V našej materskej škole sa uskutočňuje hodnotenie v troch oblastiach.

1. Hodnotenie detí

2. Kontrola a hodnotenie zamestnancov

3. Kontrola a hodnotenie školy

**2.7.1 Hodnotenie detí**

Materská škola nielen vzdeláva, ale aj formuje osobnosť detí. Hodnotenie u detí realizujeme slovne a priebežným písomným zaznamenávaním pedagogickej diagnostiky tak, aby bola kompletne obsiahnutá celá osobnosť dieťaťa.

Pre efektívnu a zmysluplnú prácu pedagóga je pri hodnotení potrebné vychádzať z profilu absolventa, podľa dosahovaných kompetencií uvedených v štátnom vzdelávacom programe.

**2.7.2 Kontrola a hodnotenie zamestnancov**

**a/ kontrola a hodnotenie pedagógov:**

Základom pre kontrolu a hodnotenie je vypracovaný kompetenčný profil učiteľa našej školy.

Východiskom preň sú hodnoty a poslanie školy a tiež profil absolventa našej školy.

*Kritériom pre hodnotenie a kontrolu pedagóga je:*

- odbornosť,

- úroveň edukačného procesu,

- osobnostné predpoklady,

- pravidelná kontrola vedenia pedagogickej dokumentácie,

- kontrola efektívneho využívania pracovného času,

- kontrola a vyhodnocovanie krúžkovej činnosti.

Vedenie školy uskutočňuje hospitačnú činnosť – prijímajú sa opatrenia, ktoré sú kontrolované a vyhodnocované.

**b/ kontrola a hodnotenie ostatných zamestnancov:**

- dôsledné plnenie pracovných povinností

- práce vykonávané nad rámec pracovnej náplne

- kontrola dochádzky zamestnancov

**2.7.3 Hodnotenie školy**

Hodnotenie školy sa uskutočňuje vypracovaním správy o výsledkoch výchovno – vzdelávacej činnosti príslušného školského roka, ku ktorej sa vyjadruje Rada školy.

Spätnou väzbou, od rodičov na plenárnych a triednych RZ, prípadne otvorenou komunikáciou na vytvorenom webovom sídle [**www.msjsimka.sk**](http://www.msjsimka.sk)materskej školy, zisťujeme mienku verejnosti o úrovni školy a dobrého mena školy.

**Hodnotenie školy štátnou školskou inšpekciou:**

Tematická inšpekcia bola vykonaná v dňoch od 13.03.2009 a 16.032009-17.03.2009

Predmetom ŠŠI bola kontrola stavu a úrovne VVČ a učenia sa detí v materskej škole.

**Závery ŠŠI:**

V ukazovateľoch týkajúcich sa priebehu a výsledkov výchovy a vzdelávania sú dosiahnuté výsledky dobré a sú lepšie ako priemerné výsledky z tematických inšpekcií v materských školách v šk. 20008/2009 v pôsobnosti Školského inšpekčného centra Žilina.

*Školská inšpekcia hodnotí na:*

*Veľmi dobrej úrovni:*

- personálne podmienky

- rozvoj osobnosti detí

*Dobrej úrovni:*

- kultivovanosť vzájomných vzťahov / dieťa - dieťa, dieťa - učiteľka /

*Slabšej úrovni:*

- nedostatočný rozvoj hodnotiacich a sebahodnotiacich zručností detí

**2.8 Požiadavky na vzdelávanie pedagogických a odborných zamestnancov**

Každý zamestnanec má právo vzdelávať sa, zároveň má povinnosť predať získané poznatky kolegom, v súlade so zameraním a cieľmi školy. Vzdelávanie pedagogických a odborných zamestnancov sa uskutočňuje v súlade s vyhláškou Ministerstva školstva SR č. 42/1976 Z.z. o ďalšom vzdelávaní pedagogických pracovníkov, podľa potreby a ponuky. Zahŕňa získavanie odborného vzdelávania, s osvedčením o absolvovaní.

Sebarozvoj a ďalšie vzdelávanie je jedným z kritérií pravidelného hodnotenia zamestnancov školy, ktoré by sa malo odraziť na finančnom ohodnotení a profesijnom raste. Škola spolupracuje s inštitúciami ďalšieho vzdelávania a svoju činnosť s nimi koordinuje. Vzdelávanie je zamerané na udržanie a zvyšovanie pedagogickej a odbornej spôsobilosti zamestnancov školy.

**3 ČASŤ**

**3.1 Učebné osnovy**

**ŠKOLSKÝ VZDELÁVACÍ PROGRAM**

***SEPTEMBER:***

**OBSAHOVÝ CELOK : *VITAJ V NAŠEJ ŠKOLE MILÝ KAMARÁT***

***Časová dotácia* :** 3týždne

***Detské právo :*** *Právo na meno a štátnu príslušnosť*

***Charakteristika obsahového celku:*** Rozvíjanie poznania o rôznych aktivitách v materskej škole a možnosti ich výberu spoločne so všetkými kamarátmi v triede. Oboznamovanie s prostredím materskej školy a s pravidlami, ktoré je nevyhnutné dodržiavať.

**TÉMA 1:**  Ja a moji kamaráti

***Podtéma*** : Príbeh priateľstva

**TÉMA 2:** Poklady môjho sveta

***Podtéma*** :Hračky , predmety a činnosti v materskej škole

**TÉMA 3:** Pravidlá môjho sveta

***Podtéma* :**  Pravidlá triedy, školy, ulice.

*Celoškolská akcia:Divadelné predstavenie pedagógov deťom:Zvedavé deti*

***SEPTEMBER/ OKTÓBER:***

**OBSAHOVÝ CELOK :** **PRÍBEH KRUHU ŠŤASTNEJ RODINY**

***Časová dotácia* :** 1týždeň

***Charakteristika celku :*** Rozširovanie poznania- život má svoj poriadok, ktorý sa opakuje. Sprostredkovanie poznatkov o premene a vývoji ľudského tela od narodenia do staroby.

Rozvíjanie medziľudských vzťahov, učenie k aktívnemu životu plného lásky ku všetkému živému, priateľstva a úcty. Kultivácia osobnosti teóriou šiestich „S“ / sebareflexia-sebahodnotenie-sebavedomie-sebakontrola-sebariadenie-sebatvorba.

**TÉMA 4:**  Moja šťastná rodina

***Podtéma :*** *Oslava starých rodičov**( úcta k starším)*

***Podtéma 2:*** *Oslava šťastných detí*

***OKTÓBER :***

**OBSAHOVÝ CELOK:** **JESEŇ, PANI BOHATÁ**

***Detské právo :*** *Právo na ochranu pred diskrimináciou, výchovu v duchu znášanlivosti*

***Časová dotácia* :** 4 týždne

***Charakteristika celku :*** Rozvíjanie prírodovedného poznania, rozvíjanie kapacity vnímania konštantných rytmov živej a neživej prírody súvisiacich s ročným obdobím. Podnety pre získanie skúseností s reálnymi javmi a situáciami. Sprostredkovanie zážitku spoznávania vlastnej kultúry – regionálne prvky v ročných obdobiach.

**TÉMA 1:**  Pestrofarebná jeseň

***Podtéma :*** Charakteristické znaky ročného obdobia

**TÉMA 2 :** Jesenná záhradka a plody jesene

*Celoškoslá námetová akcia : Divadelné predstavenie pedagógov deťom : O jabĺčku*

***Podtéma :*** *Plody jesene –* ***technológia výroby domácich záhradných produktov***

**TÉMA 3 :**Príbeh jesenných čarov

***Podtéma :*** Ľudové zvyky a tradície- zber, spracovanie úrody, pracovné náradie, náčinie, spôsob života na dedine

*Celoškolská námetová akcia :Dožinky na dedine*

**TÉMA 4:**  Zvieratá na jeseň

***Podtéma :*** Lesné a voľne žijúce zvieratá – príprava na zimu

***NOVEMBER:***

**OBSAHOVÝ CELOK: ZDRAVUŠKO A JEHO PRIATELIA**

***Detské právo :*** *Právo na zvláštnu opateru pri telesnom, duševnom alebo sociálnom postihnutí.*

***Časová dotácia* :** 3 týždne

**Charakteristika obsahového celku :** Vedenie k hlbšiemu uvedomovanie si významu starostlivosti o svoje telo v súvislosti s telesným aj psychickým zdravím – osobná hygiena,  pohyb v zmysle výdaja a prijímania energie, láska a dobro vo vlastnom konaní.

**TÉMA 1:**  Zúbková víla

***Podtéma :*** Dentálna hygiena

*Celoškolská akcia:* Návšteva dentálnej hygieničky – dôležitosť správnej dentálnej hygieny pre ďalší zdravý vývoj zubov

**TÉMA 2 :** Zdravé deti

***Podtéma :*** Pohybom ku zdraviu - obezita

**TÉMA 3 :** Čo tie očká vidia

***Podtéma :*** Svet okolo nás

**OBSAHOVÝ CELOK :****OBJAVUJEME A SPOZNÁVAME**

***Časová dotácia:*** 2 týždne

**Charakteristika obsahového celku :** Nabádanie k aktívnemu objavovaniu (všetkými zmyslami),k bádaniu a pozorovaniu okolitého sveta so zámerom opísať, hmatom určovať povrch, rozlišovať či napodobniť charakteristický zvuk. Rozširovanie poznatkov o zmyslových orgánoch a o význame ich fyziologických funkcií

**TÉMA 3:** Janko a Zuzka

***Podtéma:*** Časti ľudského tela

**TÉMA 4:**  Zvedavý noštek, farebné očká, maškrtný jazýček, šikovné ruky a neposlušné ušká

***Podtéma :*** Naše zmysly- zrak, hmat, sluch, čuch, chuť

***DECEMBER:***

**OBSAHOVÝ CELOK: SLADKÉ VIANOČNÉ SVIATKY**

***Časová dotácia* :** 1 týždeň

***Charakteristika obsahového celku :*** Motivácia k poznávaniu zásad racionálnej výživy- obezita v súvislosti so sladkou návštevou Mikuláša.

**TÉMA 1:**  Mikuláš medzi nami

***Podtéma*** *:* Sladkosti závislosťou

**OBSAHOVÝ CELOK :TRBLIETAVÝ PRÍBEH VIANOČNÝCH SVIATKOV**

***Časová dotácia :*** 2 týždne

**Charakteristika obsahového celku:** Stimulácia environmentálneho vedomia v spojení s ochranárskym postojom - k živému stromčeku ako symbolu Vianoc .

Umocnenie atmosféry blížiacich sa sviatkov. Rozvoj fantázie a kreativity pri práci s rôznymi netradičnými materiálmi pri výrobe dekoratívnych prvkov súvisiacich s našou kultúrou a zvykmi. Prezentácie komunikačných kompetencií.

**TÉMA 2 :**  Príbeh vianočného stromčeka

***Podtéma*** *:* Vyzdobený stromček

**TÉMA 3:** Vianoce- sviatky mieru a pokoja

***Podtéma :*** Oslava vianočných sviatkov ( vianočné ozdoby , ľudové zvyky )

Celoškolská námetová akcia : XIV Eorópsky deň rodičov a školy – tvorivé dielne

***JANUÁR:***

**OBSAHOVÝ CELOK:**  **KAMATRÁTI KRÁĽOVNEJ ZIMY**

***Časová dotácia :*** 4týždne

***Detské právo:*** *Právo na ochranu pred zanedbávaním, krutosťou a zneužívaním*

**Charakteristika obsahového celku:** Monotematický koncept zameraný na vytváranie poznatkov v oblasti i dlhších časových vzťahov ( rok, ročné obdobia, mesiace) a pri vytváraní charakteristík krátkych časových celkov ( deň a noc)prostredníctvom aktivizujúcich a interaktívnych metód všetkých oblastí edukačných skúsenosti . Rozvíjanie poznatkov o ročnom období, pokusy so snehom a ľadom, magnetom, charakterizovanie zimného obdobia v spojení s činnosťami- zimné športy, rozvíjanie poznatkov o volne žijúcich zvieratách.

**TÉMA 1:**  V krajine snehu

***Podtéma*** *:* Kamaráti – Slnko, Hviezdička a Mesiačik

*Triedna námetová akcia: Hudobno- tanečné pásmo detí predškolskej triedy- Tanec snehových vločiek*

**TÉMA 2 :** Kamarát Mrázik

***Podtéma:*** Voda a jej skupenstvá

**TÉMA 3:** Zima v lese

***Podtéma:*** Starostlivosť o lesné zvieratá v zime

**TÉMA 4:** Zvedavý Janko

***Podtéma:*** Magnetizmus

***FEBRUÁR:***

**OBSAHOVÝ CELOK: FAREBNÝ SVET**

***Detské právo :***

***Časová dotácia* :** 3 týždne

**Charakteristika obsahového celku :** Viesť deti, aby sa vedeli vžiť do úloh kladných a záporných postáv, nebáť sa premeny na rozprávkovú bytosť a tešiť sa z atmosféry karnevalu

**TÉMA 1:**  Neposlušný jazýček

***Podtéma :*** Prírodné javy – sila a pohyb

**TÉMA 2 :** Šikovné deti

***Podtéma :*** Športom ku zdraviu

*Predškolská trieda :* Lyžiarsky kurz

*Stredná a malá trieda* : Hry so snehom / poldenné výlety do zimnej prírody/

**TÉMA 3 :** Fašiangy

***Podtéma :*** Karneval

**OBSAHOVÝ CELOK: MOJE RODNÉ MESTO MARTIN**

***Detské právo :****Právo na rovnosť bez rozdielu rasy, náboženstva a pôvodu*

***Časová dotácia :*** 1 týždeň

**Charakteristika obsahového celku:** Vedenie detí základnej orientácii v blízkom spoločenskom prostredí- v jeho priestorových, sociálnych a medziľudských vzťahoch. Poznať a pomenovať rôzne významné miesta kultúrneho a historického charakteru mesta, v ktorom žijeme.

Rozvíjanie chápania rozličných kategórií detských práv ( detské práva 1.cyklu)

**TÉMA 1:**  Dominanty môjho mesta

***Podtéma :*** Martin - mesto kultúry

***MAREC:***

**OBSAHOVÝ CELOK: ČAROVNÝ SVET KNIHY**

***Časová dotácia :*** 2 týždne

**Charakteristika obsahového celku :** Utváranie vzťahu k slovesnému umeniu a k citlivému vnímaniu jeho krásy, k vyjadrovaniu jeho pôsobenia rôznymi umeleckými prostriedkami (výtvarne, hudobne, dramaticky...) Aktivizovanie empatických a expresívnych tvorivých umeleckých aktivít- spôsobilosť spoluautorstva rozprávky, príbehu, básne. Rozšírenie priestoru na prezentovanie vlastnej obrazotvornosti a  jedinečnosti vizuálneho vnímania. Zoznamovať sa s rozmanitosťou života na zemi, využívať informácie z encyklopédií a kníh.

Rozvíjanie kontextového , významového , fonologického a ortografického procesora v rámci predčitateľskej gramotnosti ( identifikovať písmená a obrázok , orientovať sa v knihách podľa obsahov .....

**TÉMA 1:**  Z rozprávky do rozprávky

***Podtéma :*** Svet poznania – predstáv - fantázie

**TÉMA 2 :** Kniha – moja prieteľka

***Podtéma :*** Čo skrýva školská taška

*Medzitriedna námetová akcia - malé deti v predškolskej triede: Čo už všetko už viem!*

*Námetová akcia predškolákov návšteva ZŠ. Námetová akcia predškolákov návšteva Turčianskej knižnice*

**TÉMA 3:** Od semienka po rastlinku

***Podtéma :*** Orientácia v školskej knižnici

**OBSAHOVÝ CELOK: JARNÉ OSLAVY**

**Charakteristika obsahového celku :** Utváranie predstavy o ľudových tradíciách a zvykoch v spojení s oslavou prebúdzajúcej sa jarnej prírody

Sprostredkovanie zážitkov spoznávaním tradícií vlastnej kultúry - regionálne prvky v ročných obdobiach.

***Časová dotácia*** *:* 2 týždne

**TÉMA 3:** Sviatky jari

***Podtéma :*** Veľkonočné sviatky

*Celoškolská námetová akcia : Život a zyky na dedine, návšteva Múzea slovenskej dediny*

***APRÍL***

**OBSAHOVÝ CELOK: AKO LIENKA BODKULIENKA POZNÁVALA FAREBNÝ SVET**

***Detské právo :*** *Právo na prednostnú ochranu a pomoc*

**Charakteristika obsahového celku :** Poznávanie života a chápanie významu ( pre život človeka ) existencie zástupcov rastlinnej a živočíšnej ríše. Rozvíjanie osobnostných kvalít smerom k citlivému vnímaniu a chráneniu životného prostredia - aktivizovanie základov environmentálneho vedomia a konania.

***Časová dotácia :*** 4 týždne

**TÉMA 1:**  Jar s lienkou Bodkulienkou

***Podtéma* :** Charakteristické znaky ročného obdobia – prvé jarné kvietky, vtáčiky

**TÉMA 2 :** Lienka Bodkulienka a kamaráti zo susedného dvora

***Podtéma :*** Domáce zvieratá a ich mláďatá

*Celoškolská námetová akcia: Divadelné predstavenie pedagógov deťom : O guľkovi Bombuľkovi a jeho kamarátoch zo susedného dvora*

**TÉMA 3:** Lienka Bodkulienka a kamaráti z lesov a lúk

***Podtéma*** *:* Motýľ, včela, mravec, lienka , pavúk

**TÉMA 4:**  : Lienka Bodkulienka v dúhovom svete prírody

***Podtéma :*** Živá a neživá príroda

*Celoškolská námetová akcia : Oslava Dňa Zeme – ekosprievod*

***MÁJ***

**OBSAHOVÝ CELOK: RODINNÉ POKLADY**

***Časová dotácia* :** *2 týždne*

***Detské právo :*** *Právo na lásku, porozumenie a starostlivosť*

**Charakteristika obsahového celku :** Aktivizovanie povedomia o živote v rodine, ktorý má svoj stále sa opakujúci rytmus. Získavanie poznatkov o premene a vývoji ľudského tela od narodenia po starobu / vedenie k uvedomeniu si charakteristických rysov ľudí v jednotlivých etapách života.

**TÉMA 1:**  Moja mamička

***Podtéma* :** Deň matiek

**TÉMA 2 :** Môj súrodenec

***Podtéma*** *:* Rodinné vzťahy

**TÉMA 3:** Mamičkine a oteckove šikovné ruky

***Podtéma :*** Profesie

**OBSAHOVÝ CELOK: DOPRAVNÁ VÝCHOVA**

***Časová dotácia:*** *2 týždne*

**Charakteristika obsahového celku :** Rozvíjanie a upevňovanie kognitívnych kompetencií pri vnímaní, rozlišovaní a identifikovaní možných nebezpečenstiev pri  cestnej preprave a v  život ohrozujúcich situáciách – praktické uplatňovanie bezpečného správania a konania.

**TÉMA 3:** Pravidlá ulice

***Podtéma :***Dopravné značky, semafor, správanie na cestách

**TÉMA 4:**  Dopravné prostriedky

***Podtéma :*** Rozlišovanie dopravných prostriedkov, podľa druhu, pohybu, ich využitie

*Námetová akcia 1. a 2. triedy : Žmurkajúci semafor*

*Akcia predškolákov NÁVŠTEVA DOPRAVNÉHO IHRISKA ( MARTIN- SEVER)*

***JÚN:***

**OBSAHOVÝ CELOK: ZVEDAVÉ SLNIEČKO**

***Detské právo :*** Právo na rovnosť bez rozdielu rasy, náboženstva, pôvodu a postavenia

***Časová dotácia :*** *4 týždne*

**Charakteristika obsahového celku :** Utváranie podmienok pre samostatný estetický prejav detí , podporovanie a rozvoj vyšších citov, vyjadrovanie emócií, vytváranie radostnej atmosféry a nálady pri príprave a prežívaní osláv .

Zoznamovanie s rodnou vlasťou a jej symbolikou. Rozširovanie poznania o rozmanitosti sveta, jeho fauny a flóry, o rozdieloch medzi ľuďmi a ich spôsobe života,aj v zmysle dodržiavania a uplatňovania detských ( ľudských ) práv*.*

**TÉMA 1:**  Slniečko svieti na deti všetkých pletí

***Podtéma :***MDD – týždeň detských radostí

*Celoškolská námetová akcia : Týždeň detských radostí*

**TÉMA 2 :** Slniečko vo všetkých krajinách sveta

***Podtéma :*** Cesta okolo sveta : Afrika, Amerika, Antarktída ( moria, pralesy, púšte, ľadovce), Európa / Slovensko

*Celoškolská námetová akcia : Cesta okolo sveta*

**TÉMA 3:** Zlaté slnečné lúče

***Podtéma :*** Ročné obdobie - leto

**TÉMA 4:**  Hurá prázdniny

***Podtéma :*** Chystáme sa na prázdniny a predškoláci na školu

*Námetová akcia predškolákov :*